钦定古今图书集成/明伦汇编/氏族典/第441卷 > 《廖用贤尚友录》 > 蒋子慎
## 钦定古今图书集成/明伦汇编/氏族典/第441卷 > 《廖用贤尚友录》 > 蒋子慎

按《唐书高智周传》：智周所善义兴蒋子慎，有客常视
两人曰：“高公位极人臣，而嗣少弱；蒋侯宦不达，后且
兴。”子慎终远安尉，其子缯往见智周，智周方贵，以女
妻之，生子挺，历湖、延二州刺史。生子洌、涣，皆擢进士。
洌为尚书左丞。涣，永泰初历鸿胪卿。挺之卒，洌兄弟
庐墓侧，植松柏千馀。涣终礼部尚书，封汝南公。洌子
炼，涣子铢，又有清白名。